b'\n_START_ARTICLE_\nZovoji\n_START_SECTION_\nObilje\xc5\xbeja\n_START_PARAGRAPH_\nKao kod svih cjevonosica, i vrste ove porodice imaju cjevaste zavr\xc5\xa1etke nosa kroz koje mogu izbacivati morsku sol i uljnatu \xc5\xbeelu\xc4\x8danu teku\xc4\x87inu. Kljun im je dug i na vrhu svinut s kukastim zavr\xc5\xa1etkom i o\xc5\xa1trim rubovima kako bi lak\xc5\xa1e u njemu zadr\xc5\xbeali klizavu lovinu, naj\xc4\x8de\xc5\xa1\xc4\x87e ribu._NEWLINE_Vrste se veli\xc4\x8dinom prili\xc4\x8dno razlikuju. Najmanja vrsta, Puffinus assimilis duga je tek 25 cm, raspon krila mu je oko 60 cm, a srednja te\xc5\xbeina mu je 170 gr. Ve\xc4\x87ina drugih vrsta neznatno su ve\xc4\x87e. Iznimka je samo veliki burnjak koji potsje\xc4\x87a na male albatrose. Mo\xc5\xbee biti dug 1 metar s rasponom krila od 2 metra a mo\xc5\xbee dose\xc4\x87i te\xc5\xbeinu od 5 kg._NEWLINE_Boja perja je bijela, s dodatkom sme\xc4\x91ih ili crnih podru\xc4\x8dja, dok je samo par vrsta jednobojno tamno. Ve\xc4\x87ina vrsta ima trbu\xc5\xa1ni dio svijetal, a godnji dio tijela im je tamno obojen. Sve vrste su neugledne i tako sli\xc4\x8dne jedna drugoj, da ih je u prirodi te\xc5\xa1ko razlikovati. Nema vidljivog spolnog dimorfizma, osim ne\xc5\xa1to sitnije gra\xc4\x91e \xc5\xbeenki, a kod mnogih vrsta mu\xc5\xbejak i \xc5\xbeenka se razli\xc4\x8dito glasaju._NEWLINE_Sve vrste su izvrsni leta\xc4\x8di, no svaka vrsta ima druga\xc4\x8diji stil letenja. Noge su im slabe i smje\xc5\xa1tene su daleko unatrag na tijelu. Nisu pogodne za hodanje, tako da se sve vrste na kopnu naslanjaju na prsa i moraju si pomagati i krilima.\n_START_SECTION_\nNa\xc4\x8din \xc5\xbeivota\n_START_PARAGRAPH_\nOsim u vrijeme parenja, ove ptice provode \xc4\x8ditav \xc5\xbeivot na otvorenim morima i mogu se prilagoditi i najlo\xc5\xa1ijim vremenskim prilikama. Isklju\xc4\x8divi su mesojedi. Hrane se uglavnom manjim ribama i morskim beskralje\xc5\xa1njacima kao \xc5\xa1to su sipe, love\xc4\x87i ih plitko ispod morske povr\xc5\xa1ine. Samo neke vrste hrane se zooplanktonom, dok neke vrste jedu i strvinu, kao \xc5\xa1to su uginuli kitovi ili druge morske \xc5\xbeivotinje koje plutaju povr\xc5\xa1inom. Populacije ovih vrsta sna\xc5\xbeno su narasle s porastom ribolova._NEWLINE_Zovoji se, kao i sve porodice i vrste ovog reda, uglavnom gnijezde u velikim kolonijama na visokim i vrlo strmim liticama u blizini obale. Pola\xc5\xbeu samo jedno jaje bijele boje, koje je neuobi\xc4\x8dajeno veliko u odnosu na veli\xc4\x8dinu ptice. Na jajima le\xc5\xbee izme\xc4\x91u 40 i 60 dana. Kod manjih vrsta mladunci polije\xc4\x87u 45 do 55 dana nakon valjenja, dok to vrijeme vezanosti mladunca uz gnijezdo kod ve\xc4\x87ih vrsta mo\xc5\xbee trajati 100 do 135 dana.\n_START_SECTION_\nVanjska sistematika\n_START_PARAGRAPH_\nZovoji su porodica u redu cjevonosica. Ovdje su one sestrinska grupa s burnicama (Pelecanoides), a obje zajedno su sestrinska grupa s albatrosima (Diomedeidae).\n_START_SECTION_\nSuvremena unutra\xc5\xa1nja sistematika\n_START_PARAGRAPH_\nU novije vrijeme razne studije istra\xc5\xbeuju stvarnu srodnost vrsta unutar pojedinih potporodica na koje se porodica dijeli, i da li odgovaraju stvarnim taksama. Najva\xc5\xbenije takve studije proveli su Nunn i Stanley kao i Bretagnolle i drugido\xc5\xa1av\xc5\xa1i do gotovo jednakih rezultata._NEWLINE_Ove studije su pokazale, da je samo potporodica Fulmarinae doista monofilna, dok to s ostalim potporodicama nije slu\xc4\x8daj. To zna\xc4\x8di, da ostale potporodice imaju, manje-vi\xc5\xa1e samo formalnu, ne i taksonomsku vrijednost._NEWLINE_Prema ovim istra\xc5\xbeivanjima, kladogram rodova je sljede\xc4\x87i:_NEWLINE_Zovoji (Procellariidae)_NEWLINE_ |_NEWLINE_ |-- N.N._NEWLINE_ |    |-- Fulmarinae_NEWLINE_ |    |    |-- Pagodroma_NEWLINE_ |    |    `--+-- Thalassoica_NEWLINE_ |    |       `--+-- Daption_NEWLINE_ |    |          `--+-- Fulmarus_NEWLINE_ |    |             `-- Macronectes_NEWLINE_ |    `-- N.N._NEWLINE_ |         |-- N.N._NEWLINE_ |         |    |--+-- Halobaena_NEWLINE_ |         |    |  `-- Pachyptila_NEWLINE_ |         |    `-- N.N._NEWLINE_ |         |         |-- Procellaria_NEWLINE_ |         |         `-- Bulweria_NEWLINE_ |         `-- N.N._NEWLINE_ |              |-- Puffinus i Calonectris_NEWLINE_ |              |-- Pseudobulweria_NEWLINE_ |              `-- Lugensa_NEWLINE_ |_NEWLINE_ `-- Pterodroma'